ŠKOLSKI KURIKUL
	NAZIV
	PROJEKT – 40 GODINA DURICE: MALA ŠKOLA VELIKIH EMOCIJA

	CILJ
	Upoznati učenike s likom Durice i djelom hrvatskog strip-autora Ivice Bednjanca. Poticati razvoj čitalačke pismenosti, ljubavi prema knjizi i stripu te kulture čitanja. Razvijati likovno, književno, dramsko i digitalno stvaralaštvo učenika. Poticati prepoznavanje, razumijevanje i izražavanje emocija te razvoj empatije, suradnje i prijateljstva. Upoznati učenike s hrvatskom kulturnom baštinom kroz strip kao umjetnički i književni medij. Razvijati komunikacijske i digitalne kompetencije te kreativno i kritičko mišljenje. Poticati suradnju učenika, učitelja, školskih knjižničara, roditelja i lokalne zajednice.

	NAMJENA / ISHODI
	Projekt je namijenjen učenicima razredne nastave. Kroz projektne aktivnosti učenici razvijaju čitalačku pismenost, komunikacijske vještine, kreativnost, emocionalnu pismenost i digitalne kompetencije. Učenici će interpretirati pročitane tekstove i stripove, stvarati vlastite priče i stripove, prepoznavati i imenovati emocije, surađivati u skupnom radu te koristiti digitalne alate za stvaranje i prezentiranje sadržaja. Ostvaruju se ishodi predmeta Hrvatski jezik, Likovna kultura, Sat razrednika, Informatika i međupredmetnih tema Osobni i socijalni razvoj, Učiti kako učiti, Građanski odgoj i obrazovanje te Uporaba informacijske i komunikacijske tehnologije.

	AKTIVNOSTI
	Upoznavanje učenika sa stripom Durica i likovima Durice, Bibija i Doda. Čitanje stripova i razgovor o pročitanom. Razredne i školske radionice o emocijama, prijateljstvu, suradnji i nenasilnom rješavanju sukoba. Izrada likovnih i literarnih radova za međunarodni likovno-literarni i digitalni natječaj „Nove avanture Durice i društva”. Izrada vlastitih stripova i osmišljavanje novih pustolovina poznatih likova. Kreativno pripovijedanje, dramatizacije i igrokazi. Uređenje Duričina čitalačkog kutka u razredu ili školskoj knjižnici. Vođenje Duričina dnevnika dojmova. Izrada digitalnih stripova i kratkih animacija. Sudjelovanje u putujućoj izložbi „Durica ide u goste”. Suradnja sa školskim knjižnicama, roditeljima i lokalnom zajednicom. Obilježavanje 40. obljetnice stripa Durica kroz školske projekte, izložbe i prezentacije učeničkih radova.

	VREMENIK
	Rujan 2026. – lipanj 2027. Natječaj se provodi od 15. listopada do 15. studenoga 2026. Rezultati natječaja objavljuju se u siječnju 2027., a putujuća izložba započinje u veljači 2027. Završna svečanost održava se u lipnju 2027.

	TROŠKOVNIK
	Papir, hamer-papir, kolaž-papir, bojice, flomasteri, toneri, fotokopirni papir, materijal za izložbe i radionice, materijali za uređenje čitalačkog kutka, troškovi tiskanja promotivnih materijala i učeničkih radova.

	VREDNOVANJE
	Formativno praćenje uključenosti učenika, njihove kreativnosti i suradničkih vještina tijekom provedbe aktivnosti. Učenička samovrednovanja i vršnjačko vrednovanje. Izložbe učeničkih radova. Objave aktivnosti na mrežnim stranicama škole, društvenim mrežama i školskim publikacijama. Sudjelovanje u natječaju i putujućoj izložbi. Izrada završne prezentacije projekta i evaluacijski upitnici za učenike i učitelje. Vrednovanje projekta kroz broj uključenih učenika, kvalitetu radova i ostvarene projektne rezultate.

	NOSITELJI
	Učitelji razredne nastave, školski knjižničar, učitelj likovne kulture, učenici razredne nastave, škola organizator projekta te sve škole sudionice projekta.


POVEZANOST S KURIKULUMOM
Hrvatski jezik
· čitanje i interpretacija stripa
· razvoj čitalačke pismenosti
· stvaranje dijaloga i priča
· usmeno i pisano izražavanje
Likovna kultura
· strip kao likovni medij
· oblikovanje likova i emocija
· vizualno pripovijedanje
· umjetničko stvaralaštvo
Sat razrednika
· prepoznavanje i izražavanje emocija
· prijateljstvo i empatija
· suradnja i nenasilna komunikacija
· razvoj samopouzdanja
Informatika
· izrada digitalnih stripova
· uporaba digitalnih alata
· digitalno stvaralaštvo i prezentiranje sadržaja
Školska knjižnica
· promicanje čitanja
· upoznavanje hrvatskih autora
· razvoj kulture čitanja
· organizacija čitalačkih aktivnosti
Posebnost projekta
Projekt uključuje međunarodni natječaj, putujuću izložbu „Durica ide u goste”, sudjelovanje u izradi zajedničkog zbornika radova te sudjelovanje u Duričinoj školi.

